stanford-oval/wikipedia huggingface dataset:
דאון ענק
מצב שימור

אוכלוסיית הדאון הגדול נמצאת בירידה בגלל אובדן שטחי יער מועדפים לטובת חקלאות או סחר בעץ, פיצול יערות על ידי סלילת כבישים ועמודי חשמל, שריפות בר ענקיות, והשפעת ההתחממות הגלובלית על סביבת המחיה. רובם המכריע של הדאונים שנאלצים להגר מהאזור שבו חיו עקב פגיעה או הפרעה חיצונית, מתים בסופו של דבר באזור החדש ואינם מצליחים להתאקלם בו גם אם הוא סמוך לאזור המקורי, אם בשל חוסר גיוון במקורות מזון ובחללים ואם בשל שינויים פיזיולוגים בגוף כתוצאה מהלחץ. לעיתים הדאונים גם נשארים באזור המקורי שחווה פגיעה משמעותית בגלל גופם המסורבל שמתקשה לחצות שטחים פתוחים נטולי עצים בדרך לאזור חדש. קצב הרבייה הנמוך של הדאון מחמיר עוד יותר את המצב הכללי של המין.
על פני טווח התפוצה הרחב של הדאון המספרים דלילים למדי, ואף ששיעור הירידה בהם אינו ידוע, פעולות ניטור רחבות היקף שבוצעו באזורים מסוימים במשך השנים מצביעים על מגמה מדאיגה: בוויקטוריה, התרחשה ירידה בשיעור 9% מדי שנה בסוף המאה ה-20 ובראשית המאה ה-21, בניו סאות' ויילס תת-אוכלוסייה מפוקחת נעלמה לחלוטין בעשור הראשון של המאה ה-21, ואילו במרכז קווינסלנד נמצאה ירידה של 89% ב-31 חורשים בין 1970 ל-2001. נתונים אלה הובילו את הרשימה האדומה של IUCN לסווג את הדאון הענק החל משנת 2016 כמין במצב שימור פגיע (VU), על בסיס ירידה כללית משוערת בגודל האוכלוסייה בשיעור של 30% עד תחילת העשור השני של המאה ה-21.
סביר להניח שמצבו של הדאון הוחמר אף יותר מאז ההערכה האחרונה של IUCN בעקבות גל השריפות באוסטרליה (2019–2020).
הדאון הענק נמצא במספר רב של שמורות טבע לאורך הטווח שלו שיש בהן הגבלה על כריתת עצים. ההישרדות שלו תלויה בניהול אחראי של יערות בוגרים ועתיקים. אומדן האוכלוסייה העולמי אינו ידוע במדויק, ונע על פי הערכות בין 50,000 לחצי מיליון דאונים.
הדאון והאדם

אף על פי שלדאון הענק פרווה ארוכה ושעירה במיוחד, היותה רכה ושברירית למדי לעיבוד גרמה לחוסר ביקוש לפרוותו, ובהתאם לכך הוא גם לא ניצוד באינטנסיביות על ידי סוחרי הפרווה האוסטרלים ביחס לכיסאים אחרים.
דאונים ענקים הוחזקו בעבר בגני חיות אוסטרליים, אולם נחשבו לחיות תצוגה לא פופולריות עקב שעות הפעילות הליליות ודרישות תזונה מיוחדות שמשתוות לקואלה; מסיבות אלה, לא נעשה ניסיון רציני להקים אוכלוסייה גדולה בשבי. את אזורי המחיה של הדאון הענק ניתן למצוא באמצעות חיפוש חללים או חורים, והימצאות כדוריות צואה אדמדמות בכמויות גדולות על הגזעים מרמזות על נוכחות אינטנסיבית שלו.
לכידת הדאון בטבע קשה במיוחד עקב הנטייה שלו לשהות בחופת היער הגבוהה, וגם פתיונות במלכודות אינם אפקטיביים לאור הזמינות של עלי האקליפטוס. בשל כך, רשויות השימור משתמשות בעיקר בטכניקת אור זרקורים לאיתור דאונים ולביצוע אומדנים: אלומת אור חזקה שמכוונת לפניו של הדאון גורמת לעיניים שלו לזהור בצבע אדום או לבן ומאפשרת לאתר אותו בקלות בין הענפים. הלכידה עצמה נעשית באמצעות ניעור הענפים עם מוטות ארוכים שמובילים את הדאון לצנוח לאדמה בסופו של דבר.
לקריאה נוספת

Harris, Jamie M., and K. Shane Maloney. ‏  "Petauroides volans (Diprotodontia: Pseudocheiridae)." Mammalian Species 42.866 (2010): 207-219.
Smith, Geoffrey C., Michael Mathieson, and Luke Hogan. ‏ "Home range and habitat use of a low-density population of greater gliders, Petauroides volans (Pseudocheiridae: Marsupialia), in a hollow-limiting environment." Wildlife Research 34.6 (2007): 472-483.
‏ Conservation Advice Petauroides volans greater glider, Action Statement No. 267, Flora and Fauna Guarantee Act 1988.
Foley, W. J. "Digestion and energy metabolism in a small arboreal marsupial, the Greater Glider (Petauroides volans), fed high-terpeneEucalyptus foliage." Journal of Comparative Physiology B 157.3 (1987): 355-362.
Pope, M. L., D. B. Lindenmayer, and R. B. Cunningham. "Patch use by the greater glider (Petauroides volans) in a fragmented forest ecosystem. I. Home range size and movements." Wildlife Research 31.6 (2005): 559-568.
Kavanagh, Rodney P., and Marcia J. Lambert. "Food selection by the greater glider, Petauroides volans: is foliar nitrogen a determinant of habitat quality?." Australian Wildlife Research 17.3 (1990): 285-299.
Possingham, H. P., et al. "Metapopulation viability analysis of the greater glider Petauroides volans in a wood production area." Biological Conservation 70.3 (1994): 227-236.
Comport, Steven S., Simon J. Ward, and William J. Foley. "Home ranges, time budgets and food-tree use in a high-density tropical population of greater gliders, Petauroides volans minor (Pseudocheiridae: Marsupialia)." Wildlife Research 23.4 (1996): 401-419.
הערות שוליים

↑  דאון ענק באתר הרשימה האדומה של IUCN
| --- | --- |
בקרת זהויות :  NLI: 987007579282805171 
איור של דאון ענק בספר יונקי אוסטרליה של ג'ון גולד.
לדאון ענק תכונות חיצוניות ייחודיות דוגמת אוזניים גדולות, זנב ארוך וקרומי דאייה.
דאון ענק (הצורה הלבנה).
דאון ענק (הצורה השחורה).
דאון ענק על עצי אקליפטוס בוויקטוריה
דאון ענק מושב לטבע עם משדר סביב צווארו למעקב.
דאון ענק נע על ענפים בקווינסלנד.
את הדאון הענק ניתן לאתר בלילה באמצעות פנסים.
הליודורוס מאלכסנדריה

הליודורוס מאלכסנדריה (ביוונית: Ἡλιόδωρος) היה פילוסוף נאופלטוניסטי שחי במאה ה-5 לספירה.
הוא היה בנם של הרמיאס ואיידסיה, ואחיו הצעיר של אמוניוס. אביו נפטר כשהיה צעיר, ואמו גידלה אותו ואת אחיו בעיר הולדתם, אלכסנדריה, עד שהיו מבוגרים מספיק כדי ללמוד בבית ספר לפילוסופיה. איידסיה לקחה אותם לאתונה, שם למדו תחת פרוקלוס. בסופו של דבר הם חזרו לאלכסנדריה, שם שניהם לימדו פילוסופיה.
דמאסקיוס, שהליודורוס היה מורו, מתאר אותו כפחות מחונן מאשר אחיו הבכור, ושטחי יותר באופיו ובלימודיו.
הוא לא יכול להיות מחבר הפרשנות ל"אסטרולוגיה" של פאולוס אלכסנדרינוס (אנ'), שנכתבה לאחר 564 ומיוחסת לפילוסוף הליודורוס מהמאה ה-6.
הערות שוליים

1 2  סודא, alphaiota,79
| --- | --- |
בקרת זהויות :  NLI: 987007271261905171  CiNii: DA09113006  GND: 102420734  ICCU: NAPV074592  ISNI: 0000 0004 5544 8638  LCCN: no2020096162  NTA: 069881510  VIAF: 237144782952037367955   WorldCat (עם VIAF): 237144782952037367955 
ערך זה הוא קצרמרבנושא פילוסופים. אתם מוזמנים לתרום לוויקיפדיה ו.
הליובולוס לוגובריס

| הליובולוס לוגובריס |
| --- | --- |
 הליובולוס לוגובריס
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
משפחה:: לטאיים
סוג:: הליובולוס
מין:: הליובולוס לוגובריס
שם מדעי
 Heliobolus lugubris ‏סמית, 1838

הליובולוס לוגובריס (שם מדעי: Heliobolus lugubris), היא מין של לטאה ממשפחת הלטאיים החיה בטבע באזורי מישורים וערבות באפריקה הדרומית במדינות: מוזמביק, אנגולה, בוטסואנה, נמיביה, זימבבואה ודרום אפריקה. מין זה תואר ב-1838.
מאפיינים

לטאה זו קטנה מאוד באורך של 23 מילימטרים בלבד ומשקל של 5.9 גרם. היא בעלת חוטם משולש ובעלת כפות רחבות בעלות טפרים המותאמים לחפירה. הלטאה ידועה בצעיריה שהם מתחקים לחיפושיות רצניות מהסוג Anthia, הידועות בהתזת חומצה פורמית חזקה להגנה, מה שגורם לטורפים לעזוב אותה. הלטאות הצעירות בעלות דפוס דומה לחיפושית עם צבעים כהים ועליהם כתמים צהובים בולטים בקדמת הגוף והם גם מהלכים באופן המזכיר מעט את החיפושיות ומרימים את זנבם להטעיה. זוהי דוגמה נדירה בטבע לחקיינות של חולייתנים אחרי חסרי חוליות.
הפרטים הבוגרים מחליפים את צבעם לכתום-חיוור עם פסים חומים על החלק הקדמי ובמקום חקיינות מסתמכים על זריזותם ועל השלת זנבם כדרך להימנע מטריפה.
הארי פוטר: בחזרה להוגוורטס

| --- | --- |

כרזת הספיישל הרשמית
 מבוסס על:  סדרת סרטי הארי פוטר 
 בימוי:  ערן קריבי ג'ו פרלמן ג'ורג'יו טסטי
 הופק בידי:  ג'יימס ר. מ. האנט טארין הרד קייסי פטרסון
 עריכה:  Simon M Bryant, James Collet, ג'יימס קלארק, Will Gilbey 
 שחקנים ראשיים:  ראו רשימת המשתתפים
 מוזיקה:  צ'ארלי מול 
 מדינה:  הממלכה המאוחדת הממלכה המאוחדת
 חברת הפקה:  אולפני האחים וורנר
 חברה מפיצה:  HBO Max
 שיטת הפצה:  וידאו על פי דרישה 
 הקרנת בכורה:  1 בינואר 2022
 משך הקרנה:  142 דקות
 שפת הסרט:  אנגלית
 סוגה:  דוקו-דרמה, סדרת טלוויזיה תיעודית, סרט תיעודי, סרט לכל המשפחה 
 דף הסרט ב־IMDb
 
הארי פוטר: בחזרה להוגוורטס (באנגלית: Harry Potter 20th Anniversary: Return to Hogwarts) הוא סרט ספיישל איחוד, שהופק על ידי אולפני האחים וורנר ושירות "HBO Max" לרגל חגיגות יום השנה ה-20 להפקת זיכיון "הארי פוטר".
הסרט עלה לשידור ב-1 בינואר 2022 בשירות הזרמת המדיה "HBO Max".
רקע

הספיישל מגולל מחדש את הסיפור מאחורי הקלעים של יצירת זיכיון "הארי פוטר" באמצעות ראיונות חדשים ושיחות מעמיקות על רגעים מאחורי הקלעים בין חברי צוות השחקנים.
משתתפים > צוות השחקנים

דניאל רדקליף (הארי פוטר)
אמה ווטסון (הרמיוני גריינג'ר)
רופרט גרינט (רון ויזלי)
הלנה בונהם קרטר (בלטריקס לסטריינג')
מתיו לואיס (נוויל לונגבוטום)
אוונה לינץ' (לונה לאבגוד)
רובי קולטריין (האגריד)
רייף פיינס (וולדמורט)
בוני רייט (ג'יני ויזלי)
גארי אולדמן (סיריוס בלק)
ג'ייסון אייזקס (לוציוס מאלפוי)
אימלדה סטונטון (פרופסור אמברידג')
טום פלטון (דראקו מאלפוי)
אוליבר וג'יימס פלפס (פרד וג'ורג' ויזלי)
מארק ויליאמס (ארתור ויזלי)
אלפרד אינוק (דין תומאס)
איאן הארט (פרופסור קווירל)
טובי ג'ונס (דיבוב דובי)
משתתפים > צוות ההפקה

דייוויד היימן (מפיק כל הסרטים)
כריס קולומבוס (במאי סרטים 1 ו-2)
אלפונסו קוארון (במאי סרט 3)
מייק ניואל (במאי סרט 4)
דייוויד ייטס (במאי סרטים 5 - 8)
הפקה

הפקתו של ספיישל האיחוד הוכרז ב-17 בנובמבר 2021; בהודעה נמסר כי במהלך הספיישל ייחשפו פרטים חדשים שטרם נחשפו מאחורי הקלעים של צילומי הסרטים בזיכיון.
על אף שנמסר כי חברי צוות השחקנים הראשיים וחברי צוות הפקת הסרטים עתידים להשתתף בסרט, אושר כי מחברת הספרים, ג'יי קיי רולינג, מחברת ספרי פוטר, לא תיקח חלק בספיישל; זאת לאור ההאשמות בטרנספוביה בעקבות דבריה של הסופרת, אך צוין כי במהלך הספיישל יוצגו קטעי ארכיון בהשתתפותה. בהפקת הסרט הייתה מעורבת המחלקה לטלוויזיה לא-מתוסרטת ואלטרנטיבית של "חטיבת הטלוויזיה של האחים וורנר", בשיתוף פעולה עם "וורנר הורייזון" והמפיקה בפועל קייטי פטרסון.
הפקה > צילומים

צילומי הספיישל נערכו בסט המקורי הנמצא באולפני "האחים וורנר".
שידור

ב-6 בדצמבר 2021 הופץ טיזר מיוחד שחשף כי הספיישל עתיד לעלות לשידור בשירות הזרמת המדיה "HBO Max" ב-1 בינואר 2022. שידור הספיישל יוקדש לרגל 20 שנה לעליית הסרט "הארי פוטר ואבן החכמים" לאקרנים. ב-20 בדצמבר 2021, הופץ קדימון רשמי.
בהפצה בינלאומית, הספיישל עלה לשידור במקביל לשידורו בארצות הברית בערוץ "Crave" בקנדה, הערוצים "Sky" ו-"Now" בבריטניה ובאירלנד, בערוץ "Binge" באוסטרליה, בערוצים "TVNZ 2" ו-"TVNZ OnDemand" בניו זילנד, ערוץ "OSN" באיחוד האמירויות הערביות, ופריים וידאו בהודו. בישראל, הספיישל עלה לשידור ב-YesVOD ובערוצים "‏yes Movies Drama" ו-"Yes דוקו".
הספיישל שודר גם בערוצים "TBS" ו-"Cartoon Network" בהמשך שנת 2022, לקראת הפצתו של הסרט "חיות הפלא: הסודות של דמבלדור".
הערות שוליים

1 2  ערן איצקוביץ, לרגל 20 שנה לצאת הסרט הראשון: כוכבי "הארי פוטר" יתאחדו, באתר ישראל היום, 17 בנובמבר 2021
1 2  Harry Potter cast return to Hogwarts to mark 20th anniversary of first film, the Guardian, ‏2021-11-17
1 2 3 4  Spangler, Todd (16 November 2021). "Harry Potter 'Return to Hogwarts' Special to Reunite Daniel Radcliffe, Emma Watson, Rupert Grint for HBO Max". Variety. Archived from the original on 28 December 2021. Retrieved 28 December 2021.
↑  https://www.thenationalnews.com/arts-culture/film/2021/12/06/first-trailer-for-harry-potter-20th-anniversary-return-to-hogwarts-special-released/
↑  Patrick Hipes, ‘Harry Potter 20th Anniversary: Return To Hogwarts’ Trailer Gets The Gang Back Together, Deadline, ‏2021-12-20
↑  Romualdi, Melissa (20 December 2021). "The Official 'Harry Potter 20th Anniversary: Return To Hogwarts' Trailer Is Here". ET Canada. Archived from the original on 28 December 2021. Retrieved 30 December 2021.
↑  "Harry Potter 20th Anniversary: Return to Hogwarts official trailer revealed ahead of New Year's Day retrospective special on Sky & NOW". Sky Group. 20 December 2021. Archived from the original on 28 December 2021. Retrieved 30 December 2021.
↑  O'Donoghue, Denise (28 December 2021). "Harry Potter 20th anniversary: How to watch the reunion special and what to expect". Irish Examiner. Archived from the original on 28 December 2021. Retrieved 30 December 2021.
↑  Hussey, Sam (6 December 2021). "Harry Potter 20th Anniversary Special: How to watch highly anticipated Return to Hogwarts reunion movie". Seven News. Archived from the original on 28 December 2021. Retrieved 30 December 2021.
↑  Behan, Alex (28 December 2021). "Appointment Viewing: The week's best free-to-air and Sky TV programming". Stuff. Archived from the original on 28 December 2021. Retrieved 30 December 2021.
↑  "How to watch 'Harry Potter 20th Anniversary' reunion in the UAE". Gulf News. 27 December 2021. Archived from the original on 28 December 2021. Retrieved 30 December 2021.
↑  "'Harry Potter 20th Anniversary: Return to Hogwarts' to premiere on Prime Video in India". The Hindu. 21 December 2021. Archived from the original on 28 December 2021. Retrieved 30 December 2021.
↑  רועי אבן, ‏ספיישל האיחוד של כוכבי "הארי פוטר" ישודר בישראל, באתר ‏מאקו‏, 30 בדצמבר 2021
דרבי היריבות הנצחיות

מבט מיציע אוהדי אולימפיאקוס במהלך משחק דרבי
דרבי היריבות הנצחיות (ביוונית: Ντέρμπι των αιωνίων αντιπάλων), אשר נקרא גם "אם כל הקרבות" (ביוונית: Μητέρα των μαχών), הוא הכינוי לדרבי הכדורגל הנערך בין שתי הקבוצות הבכירות ביוון מאזור אתונה - קבוצת פנאתינאיקוס וקבוצת אולימפיאקוס מפיראוס. שני המועדונים הללו הם המצליחים, הגדולים והמפורסמים בכדורגל היווני - ביחד הם מחזיקים ב-64 אליפויות ו-45 גביעים. משחק דרבי זה נחשב לאחד המרתקים והיצריים מבין משחקי הדרבי, והוא הפך לשם דבר הן בעולם הכדורגל היווני והן בעולם הכדורגל העולמי. המונח מתאר בדרך כלל רק את המשחקים בין שני המועדונים, אך לעיתים משמש גם לתיאור היריבות הכללית ביניהם, אשר קיימת גם בענפי ספורט אחרים כגון כדורסל.
היסטוריה > יריבות תרבותית

בעבר היו קיימים הבדלים תרבותיים, מעמדיים ופוליטיים בין שני המועדונים. פנאתינייקוס הוקמה ב-1908 במרכז העיר אתונה, וייצגה בעיקר את בני המעמדות הגבוהים בחברה היוונית. לעומתה, הוקמה אולימפיאקוס בשנת 1925 בעיר הנמל הפרברית פיראוס, וייצגה בעיקר את המעמד הנמוך והצווארון הכחול. כבר מהתקופה היוונית הקלאסית היו שני האזורים האורבניים מאבני הפינה של התרבות והמסחר ביוון. אתונה נודעה כמרכז התרבותי והפוליטי של יוון העתיקה, תוך שהיא מנצלת את מיקומה האסטרטגי של הנמל בפיראוס להתפתחותה המסחרית.
הצלחתה של אולימפיאקוס בראשית היריבות הובילה לאהדתם של המעמדות הנמוכים, אשר חשו כי ניצחנונת אולימפיאקוס מאפשרים דרור לקובלנותיהם כלפי הבורגנות היוונית ובני המעמד הגבוהה שזוהו עם פנאתינייקוס. כמו כן, זיהויה של אולימפיאקוס כקבוצה עממית עזר לה לשאוב אליה אוהדים מרחבי יוון אשר זעמו על אי הצדק של השלטון הפוליטי האתונאי. כיום אכן קיימים לאולימפיאקוס 85,00 חברים רשומים ומשלמים, המספר ה-9 בגודלו בעולם. יריבות תרבותית ופוליטית זו הייתה קיימת בעיקר בעבר, ואילו כיום שני מחנות האוהדים מורכבים מבני כל המעמדות בחברה היוונית.
סטטיסטיקה

| תחרות | אולימפיאקוס | פנאתינייקוס |
| --- | --- | --- |
| אליפות יוון | 44 | 20 |
| הגביע היווני | 27 | 18 |
הסופר-קאפ היווני: 4
| סך הכל | 75 | 42 |
| מאזן הדרבים בכל המסגרות מאז 1959 |  |
| --- | --- |
            ניצחונות לאולימפיאקוס: 80 (40.8%)    ניצחונות לפנאתינייקוס: 49 (25.0%)    תיקו: 67 (34.2%)  : 
|  | ניצחון לאולימפיאקוס  | תיקו | ניצחון לפנאתינייקוס  |
| --- | --- | --- | --- |
ליגת העל היוונית 1959 ואילך
| משחק בית של אולימפיאקוס | 26 | 20 | 12 |
| משחק בית של פנאתינייקוס | 17 | 24 | 17 |
| מגרש נייטרלי | 1 | 1 | 0 |
| סך הכל | 44 | 45 | 29 |
הגביע היווני
| משחק בית של אולימפיאקוס | 11 | 3 | 2 |
| משחק בית של פנאתינייקוס | 7 | 5 | 5 |
| מגרש נייטרלי | 1 | 2 | 2 |
| סך הכל | 19 | 10 | 9 |
גביע הליגה היווני
| משחק בית של אולימפיאקוס | 0 | 1 | 0 |
| משחק בית של פנאתינייקוס | 0 | 1 | 0 |
| סך הכל | 0 | 2 | 0 |
סך הכל
|  | 80 | 67 | 49 |
סטטיסטיקה > מיקום בליגה לאורך השנים

| P>  | 60 | 61 | 62 | 63 | 64 | 65 | 66 | 67 | 68 | 69 | 70 | 71 | 72 | 73 | 74 | 75 | 76 | 77 | 78 | 79 | 80 | 81 | 82 | 83 | 84 | 85 | 86 | 87 | 88 | 89 | 90 | 91 | 92 | 93 | 94 | 95 | 96 | 97 | 98 | 99 | 00 | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 1 | 1 | 1 |  | 1 | 1 | 1 | 1 |  | 1 | 1 |  | 1 | 1 | 1 | 1 |  | 1 |  |  | 1 | 1 | 1 | 1 | 1 |  | 1 | 1 |  |  | 1 | 1 |  |  |  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |  |  |
| 2 |  | 2 | 2 | 2 | 2 |  | 2 |  | 2 | 2 |  |  | 2 |  | 2 |  |  | 2 |  | 2 |  |  | 2 |  | 2 | 2 |  | 2 |  | 2 |  | 2 | 2 | 2 | 2 | 2 |  |  | 2 |  | 2 | 2 |  | 2 | 2 | 2 |  |  | 2 | 2 |  | 2 | 2 |  | 2 | 2 |  |  |  |  |
| 3 | 3 |  |  | 3 |  | 3 |  | 3 | 3 |  | 3 | 3 |  | 3 |  |  | 3 |  | 3 |  | 3 |  |  |  |  |  |  |  |  | 3 |  |  | 3 | 3 | 3 |  | 3 |  |  | 3 |  |  | 3 |  |  |  | 3 | 3 |  |  |  |  |  |  |  |  | 3 | 3 | 3 |  |
| 4 |  |  |  |  |  |  |  |  |  |  |  |  |  |  |  |  | 4 |  | 4 |  |  |  |  |  |  | 4 |  |  |  |  | 4 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 5 |  |  |  |  |  |  |  |  |  |  |  |  |  |  |  | 5 |  |  |  | 5 |  | 5 |  |  |  |  | 5 |  | 5 |  |  |  |  |  |  |  |  | 5 |  |  |  |  |  |  |  |  |  |  |  |  | 5 |  |  |  |  |  |  |  |  |  |
| 6 |  |  |  |  |  |  |  |  |  |  |  |  |  |  |  |  |  |  |  |  |  |  |  | 6 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 6 |  |  |  |  |  |  |
| 7 |  |  |  |  |  |  |  |  |  |  |  | 7 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 8 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 8 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
9: 
10: 
| 11 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 11 |  |

• סך הכל: אולימפיאקוס 35 פעמים גבוה יותר, פנאתינייקוס 23 פעמים גבוה יותר.
הערות שוליים

↑  Football First 11: Do or die derbies באתר CNN.
↑  Olympiacos VS Panathinaikos Greece's eternal thespians באתר פיפ"א
↑  אוהד גרינוולד‏, מלחמת אחים: לקראת חצי גמר הפיינל פור, באתר וואלה, 30 באפריל 2009
דיוויזיית הפאנצר אס אס השנייה

| --- | --- |

סמל הדיוויזיה
 Meine Ehre heißt Treue   (הכבוד שלי הוא נאמנות)
 פרטים
 כינוי:  Das Reich  ('הממלכה')
 מדינה:  גרמניה הנאצית גרמניה הנאצית
 שיוך:  אס אס אס אס
 סוג:  דיוויזיה
 אירועים ותאריכים
 תקופת הפעילות:  10 באוקטובר 1939 – 8 במאי 1945 (5 שנים)
 מלחמות:  מלחמת העולם השנייה המערכה על צרפת  מבצע ברברוסה  קרב קורסק  הפלישה לנורמנדי  הקרב על הבליטה
 נתוני היחידה
 כוח אדם:  4 רגימנטים  ו-11 גדודים
דיוויזיית האס אס השנייה "דאס רייך"  (בגרמנית: Das Reich) הייתה דיוויזיית ואפן אס אס משוריינת אשר שירתה בכוחות המזוינים של גרמניה הנאצית במהלך מלחמת העולם השנייה.
הדיוויזיה הוקמה באוקטובר 1939 על בסיס שלושה רגימנטי אס אס קיימים ('גרמאניה', 'דויטשלנד' ו'דר פיהרר') יחד עם יחידות נלוות. שלושת הרגימנטים אוחדו יחד כבר ב-1935, אך לא במסגרת דיוויזיה (מה שקרה כארבע שנים מאוחר יותר). הדיוויזיה ידועה בפשעי מלחמה רבים שביצעה בחזית המזרחית ובדרכה לנורמנדי ב-1944.
היסטורית שירות

הדיוויזיה הוקמה באוקטובר 1939, לכן לא השתתפה במערכה בפולין, אך הרגימנטים שהרכיבו אותה כן השתתפו (מלבד הרגימנט 'דר פיהרר', שהיה בהקמה). הדיוויזיה השתתפה במערכה על צרפת ועל ארצות השפלה במהלך שנת 1940. לאחר כיבוש צרפת, הדיוויזיה נשארה שם בהכנה לפלישה הצפויה לבריטניה במסגרת מבצע ארי-הים, משזאת לא קרתה, נשלחה הדיוויזיה לגבול הגרמני המזרחי.
היסטורית שירות > החזית המזרחית

במרץ 1941 הועברה הדיוויזיה לרומניה במסגרת ההכנות הגרמניות לקראת הפלישה ליוגוסלביה והפלישה ליוון. באפריל השתתפה הדיוויזיה במתקפה הגרמנית על יוגוסלביה ונטלה חלק בכיבוש המוצלח של העיר בלגרד. יחידות הדיוויזיה כבשו את העיר וקיבלו את כניעתה הרשמית, יום לפני הגעת הכוח הגרמני העיקרי לאזור.
לאחר כיבוש בלגרד נשלחה הדיוויזיה לפולין, להכנות לקראת הפלישה לברית המועצות. במהלך הפלישה נלחמה הדיוויזיה כחלק מקבוצת ארמיות מרכז והשתתפה בקרבות הקשים בבליטת יאלניה ליד העיר סמולנסק, שם ספגה אבדות כבדות. בראשית אוקטובר השתתפה הדיוויזיה במבצע טייפון, שימשה כראש החץ של המתקפה הגרמנית לעבר מוסקבה, והגיעה למרחק קצר מאוד מהעיר. למרות הישגיה בקרבות, איבדה הדיוויזיה במהלכם כ-60 אחוז ממצבתה המקורית. רגימנט 'דר פיהרר', למשל, שהחל את המערכה עם כ-2,000 חיילים, נותר בשלב זה עם כ-35 בלבד. מתקפת הנגד הסובייטית באזור מוסקבה, שהחלה בראשית דצמבר, אילצה את הדיוויזיה לסגת, והיא ספגה אבדות כבדות מאש הצבא האדום ומתנאי מזג האוויר הקשים בחורף 1941/1942. כתוצאה מכך הועברה הדיוויזיה באביב 1942 לצרפת להתאוששות ולהתארגנות מחדש, שם הוסבה לדיוויזיית פאנצרגרנדיר (חי"ר משוריין). בהיותה אחת משלוש דיוויזיות העילית של ה"וואפן אס.אס", קיבלה הדיוויזיה עדיפות בקבלת ציוד. מספרם ואיכותם של כלי הרכב המשוריינים שהועמדו לרשותה עלו על הממוצע המקובל בדיוויזיות הפאנצר הגרמניות באותה תקופה, למרות היותה דיוויזיה ממונעת בהגדרתה.
בראשית 1943 הוחזרה הדיוויזיה לחזית המזרחית, שם לחמה במסגרת קבוצת ארמיות דרום, תחת פיקודו של אריך פון מאנשטיין. הדיוויזיה השתתפה במתקפת הנגד הגרמנית המוצלחת באזור העיר חרקוב בפברואר ומרץ 1943, ובראשית יולי היא השתתפה במתקפה הגרמנית על האגף הדרומי של מבלט קורסק, במסגרת קרב קורסק. לאחר שספגה אבדות כבדות במהלך הקרב ובהתקפות הנגד הסובייטיות שבאו בעקבותיו, נשלחה הדיוויזיה בשני שלבים להתארגנות מחדש בצרפת, כאשר חלקה השני הגיע לצרפת בפברואר 1944. בצרפת עברה הדיוויזיה הסבה נוספת, הפכה מדיוויזיה ממונעת לדיוויזיית שריון וקיבלה את השם דיוויזיית פאנצר אס אס השנייה 'דאס רייך'.
היסטורית שירות > נורמנדי והחזית המערבית

בזמן הפלישה לנורמנדי ביוני 1944 הייתה הדיוויזיה בדרום צרפת בתקופת התארגנות. היא נשלחה לנורמנדיה לבלום את כוחות בעלות הברית, אך הגיעה לחזית באיחור של 15 ימים בגלל תקיפות אוויריות של מטוסי בעלות הברית וחבלות המחתרת הצרפתית במסילות הברזל. בדרכה לנורמנדי ביצעו אנשיה את הטבח באורדור-סור-גלאן ב-10 ביוני. לאחר הגעתה לחזית היא לחמה בכוחות האמריקאיים באזור סן-לו. לאחר ההבקעה האמריקנית המוצלחת של החזית הגרמנית במערב נורמנדיה (מבצע קוברה) נקלעה הדיוויזיה באוגוסט 1944 לתוך כיס פלייז, וספגה אבדות כבדות מאוד לפני ששרידיה הצליחו להיחלץ מהכיתור. בעקבות המאמצים של הדיוויזיה ושל דיוויזיית פאנצר אס אס התשיעית, הצליחו כוחות גרמניים רבים נוספים להיחלץ מהכיתור.
בדצמבר 1944, השתתפה הדיוויזיה בקרב על הבליטה, שם ספגה אבדות קשות. לאחר כישלון המתקפה הגרמנית באזור הארדנים הוצאה הדיוויזיה מהחזית המערבית והועברה חזרה לחזית המזרחית, שם השתתפה בפברואר 1945 במתקפת הנגד הגרמנית באזור אגם בלטון שבהונגריה, שנועדה לשבור את המצור הרוסי על העיר בודפשט. בחודשי המלחמה האחרונים ניהלה הדיוויזיה שורת קרבות נסיגה מול הכוחות הסובייטיים המתקדמים בהונגריה ובצ'כוסלובקיה, ושרידיה נכנעו ב-8 במאי 1945 לכוחות אמריקאיים באוסטריה.
היסטורית שירות > פשעי מלחמה בולטים

רשימה חלקית של פשעי מלחמה שבוצעו בהשתתפות הדיוויזיה:
רצח כ-200 אזרחים ושבויי מלחמה בפרובינציית וויבודינה שבסרביה במהלך הפלישה ליוגוסלביה באפריל 1941. 54 גופות של אזרחים סרבים נמצאו בקבר אחים בחצר הכנסייה האורתודוקסית בכפר אליבונאר, וקבר אחים נוסף עם 55 גופות אותר בכפר שכן.
פלוגה מסייעת בדיוויזיה סייעה ליחידת איינזצגרופן ברציחתם של 920 יהודים ליד מינסק בספטמבר 1941.
אולי הבולט ביותר מבין פשעי המלחמה של הדיוויזיה בוצע בכפר הצרפתי אורדור-סור-גלאן במהלכו הם רצחו את כל תושבי הכפר ובכללם 250 ילדים שנשרפו חיים בכנסיית הכפר יחד עם אימהותיהם.
הטבח בטיל שבצרפת, בו נרצחו 99 גברים בתלייה.
אף אחד ממפקדי הכוח מעבר לרמת מ"מ לא הועמד לדין או נענש על מעשיו..
תקופות ואזורי שירות

הולנד וצרפת (מאי 1940 - יולי 1940)
הולנד (יולי 1940 - דצמבר 1940)
צרפת (דצמבר 1940 - מרץ 1941)
מדינות הבלקן (מרץ 1941 - יוני 1941)
רוסיה (יוני 1941 - אוגוסט 1942)
צרפת (אוגוסט 1942 - ינואר 1943)
רוסיה (ינואר 1943 - פברואר 1944)
צרפת ובלגיה (פברואר 1944 - מרץ 1945)
צ'כוסלובקיה, אוסטריה והונגריה (מרץ 1945 - מאי 1945)
מפקדי הדיוויזיה

גרופנפיהרר פאול האוסר, 1939 - 1941
בריגדפיהרר וילהלם ביטריך - 1941
שטנדרטנפיהרר מתיאס קליינהייסטרקאמפ - 1942
גרופנפיהרר גאורג קפלר, 1942 - 1943
גרופנפיהרר ולטר קריגר - 1943
אוברפיהרר היינץ לאמרדינג, 1943 - 1944
אוברפיהרר אוטו באום - 1944
אוברפיהרר היינץ לאמרדינג 1944 - 1945
גרופנפיהרר ורנר אוסטנדורף - 1945
שטנדרטנפיהרר קרל קרויץ - 1945
לקריאה נוספת

Williamson, Gordon, The Waffen-SS (1): 1. to 5. Divisions, Oxford: Osprey, 2003.